El Consell de la Unió Europea va aprovar el 2 de desembre de 2013 el marc financer pluriennal per al període 2014-2020.
La Comissió Europea va aprovar el 17 de desembre de 2013 el Reglament (UE) núm. 1303/2013 del Parlament Europeu i del Consell, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel que s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.
Catalunya es beneficiarà, entre d'altres, del Fons Europeu de Desenvolupament Regional (FEDER) mitjançant el Programa operatiu d'inversió en creixement i ocupació del FEDER Catalunya 2014-2020 (PO FEDER Catalunya 2014-2020) aprovat per Decisió de la Comissió Europea C (2015) 894 final del dia 12 de febrer de 2015.
D'acord amb l'article 6.4 del Decret 33/2016, de 19 de gener, de reestructuració del Departament de la Vicepresidència i d'Economia i Hisenda, en relació amb l'article 104 del Decret 38/2014, de 25 de març, de reestructuració del Departament d'Economia i Coneixement, la Direcció General de Promoció Econòmica, Competència i Regulació té la funció, entre d'altres, de coordinar els departaments gestors dels fons estructurals i d'inversió europeus en l'elaboració de la programació d'aquests fons, així com fer-ne el seguiment d'acord amb l'òrgan responsable de proposar al Govern la priorització i l'assignació de recursos del tram autonòmic dels fons estructurals europeus.
Així mateix, té la funció d'aprovar la selecció dels projectes i la certificació de despeses del FEDER i del Fons de Cohesió davant dels organismes competents o delegar aquestes funcions a la unitat corresponent.
L'article 122.3 del Reglament (UE) núm. 1303/2013 del Parlament Europeu i del Consell estableix que els estats membres han de garantir que, no més tard del 31 de desembre de 2015, tots els intercanvis d'informació entre beneficiaris i una autoritat de gestió, una autoritat de certificació, una autoritat d'auditoria i organismes intermedis es puguin efectuar mitjançant sistemes d'intercanvi electrònic de dades.
El Govern de la Generalitat va aprovar el 22 de setembre de 2015 la subscripció de l'Acord per a l'atribució de funcions d'organisme intermedi del PO FEDER Catalunya 2014-2020 entre l'Administració General de l'Estat, mitjançant el Ministeri d'Hisenda i Administracions Públiques i l'Administració de la Generalitat de Catalunya, mitjançant el Departament d'Economia i Coneixement.
En el seu articulat s'estableix que la Comunitat Autònoma de Catalunya ha de disposar d'un sistema informàtic de registre i emmagatzematge de dades comptables relacionades amb cadascuna de les operacions que executi en l'àmbit de la seva competència en el marc del programa operatiu corresponent.
Així doncs, el Sistema d'informació dels fons europeus de Catalunya (SIFECAT1420) és l'aplicació que canalitza la tramitació electrònica del procediment de sol·licitud d'ajut del PO FEDER Catalunya 2014-2020.
Així mateix, l'aplicació SIFECAT1420 respon a l'impuls i el desenvolupament dels mitjans electrònics a l'Administració de la Generalitat regulat al Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat i a l'ús dels mitjans electrònics al sector públic de Catalunya regulat per la Llei 29/2010, del 3 d'agost, de l'ús dels mitjans electrònics al sector públic de Catalunya.
D'altra banda, en l'ús d'aquesta aplicació s'ha de crear un fitxer de dades que s'ha de sotmetre el que estableix la Llei orgànica 15/1999, de 13 de desembre, de protecció de dades de caràcter personal.
En concret, l'article 20 estableix que la creació, la modificació o la supressió dels fitxers de les administracions públiques requereix una disposició general publicada al diari oficial corresponent.
En aquest sentit, la Llei 32/2010, d'1 d'octubre, de l'Autoritat Catalana de Protecció de Dades de Catalunya, en la disposició final tercera, estableix que els consellers del Govern de la Generalitat, dins l'àmbit de les competències respectives, estan habilitats per crear, modificar i suprimir, mitjançant una ordre, els fitxers dels seus departaments o dels ens públics vinculats o que en depenen.
Atès que s'ha emès l'informe preceptiu de l'Autoritat Catalana de Protecció de Dades, que estableix l'article 5.m) de la Llei 32/2010, de l'1 d'octubre, de l'Autoritat Catalana de Protecció de Dades;
En ús de la potestat que m'atorga l'article 39.3 de la Llei 13/2008, del 5 de novembre, de la presidència de la Generalitat i del Govern i la disposició final tercera de la Llei 32/2010, d'1 d'octubre,
Aprovació de l'aplicació del Sistema d'informació dels fons europeus de Catalunya (SIFECAT1420)
1.1 S'aprova l'aplicació del Sistema d'informació dels fons europeus de Catalunya per a la tramitació electrònica del procediment de sol·licitud d'ajut del PO FEDER Catalunya 2014-2020 en els termes establerts en aquesta Ordre.
1.2 L'aplicació ha estat desenvolupada d'acord amb els estàndards de programació de la Generalitat de Catalunya i resideix en les instal·lacions del proveïdor de serveis d'aquesta institució.
Aquesta aplicació pot ser utilitzada pels departaments de l'Administració de la Generalitat de Catalunya, els ens del sector públic que en depenen o s'hi vinculen i altres potencials beneficiaris de l'ajut FEDER
3.1 Mitjançant el Sistema d'informació dels fons europeus de Catalunya (SIFECAT1420) s'ha de tramitar la sol·licitud d'ajut del PO FEDER Catalunya 2014-2020 i la tramitació de certificacions de despesa, així com la resta de gestions que les autoritats competents determinin.
3.2 L'aplicació del Sistema d'informació dels fons europeus de Catalunya (SIFECAT1420) considera funcionalitats de càrrega d'informació per als sistemes de procediments de sol·licitud d'ajuts d'altres ens que participen en el PO FEDER Catalunya 2014-2020.
Els ens que disposin de sistemes propis de procediments de sol·licitud d'ajuts han de garantir que disposen de la informació necessària per confeccionar els fitxers de càrrega de les dades requerides en el Sistema d'informació dels fons europeus de Catalunya (SIFECAT1420).
Per garantir la interoperabilitat del Sistema d'informació dels fons europeus de Catalunya (SIFECAT1420), el model de dades, així com l'intercanvi d'informació, s'implementen les especificacions de continguts i formats del Sistema d'informació Fondos 2020, segons la definició del Ministeri d'Hisenda i Administracions Públiques.
4.1 El Sistema d'informació dels fons europeus de Catalunya (SIFECAT1420) és accessible a l'adreça electrònica https://aplicacions.economia.gencat.cat/sifecat1420.
4.2 El control d'accés a la part de l'aplicació d'ús de l'Administració ( back - of f ice ) s'ha de fer a partir del directori corporatiu de la Generalitat (LDAP: lightweight directory access protocol - protocol lleuger d'accés a directoris).
El control d'accés s'ha de delegar al gestor d'identitats i control d'accés a recursos corporatius (GICAR) i/o l'accés amb certificats digitals dels classificats per l'Agència Catalana de Certificació (CATCert).
Els usuaris que presentin informació hi han d'accedir necessàriament amb certificat per realitzar les funcions de presentació d'informació.
4.3 El Sistema d'informació dels fons europeus de Catalunya (SIFECAT1420) consta del mòduls següents:
- Validacions/llista de comprovació ( checklist ).
El Sistema d'informació dels fons europeus de Catalunya (SIFECAT1420) consta dels diferents perfils d'accés, en funció dels diversos actors que interactuen amb els diferents casos d'ús:
Gestió i presentació de convocatòries.
Gestió i presentació de plans sectorials/acords finançament.
Seguiment d'estat de les validacions.
Gestió de plans sectorials/acords finançament.
Gestió i presentació d'operacions.
Gestió i presentació de les despeses.
Seguiment de l'estat dels projectes.
5.1 El Sistema d'informació dels fons europeus de Catalunya (SIFECAT1420) considera la integració, entre d'altres, amb les següents aplicacions corporatives de la Generalitat de Catalunya i sistemes d'informació d'altres administracions vinculades al procés de l'ajut:
GICAR (gestor d'identitats i control d'accés a recursos) per a l'autenticació d'usuaris.
PSIS (plataforma de serveis d'identificació i signatura, de CATcert) per a la validació de signatura.
IDP d'EACAT (gestor d'identitats del Consorci Administració Oberta de Catalunya, Consorci AOC, per a l'autenticació dels usuaris dels organismes del món local.
S (permet registrar l'entrada i sortida de documents electrònics).
5.2 El Sistema d'informació dels fons europeus de Catalunya (SIFECAT1420) considera igualment la possibilitat d'ús d'aquesta per part d'altres administracions i ens públics de Catalunya.
Certificacions i mesures de seguretat
El SIFECAT1420 s'incorpora a la seu electrònica, amb els efectes que descriu l'article 10 de la Llei 11/2007, de 22 de juny, d'accés electrònic dels ciutadans als serveis públics.
Com a tal, utilitza per identificar-se i garantir una comunicació segura un certificat de seu electrònica reconegut per l'Agència Catalana de Certificació (CATcert).
D'aquesta manera, la comunicació entre els usuaris i el SIFECAT1420 s'ha de fer mitjançant protocol segur de comunicacions SSL, que xifra les dades intercanviades entre les parts, i en garanteix la confidencialitat.
La modalitat de signatura electrònica admesa pel SIFECAT1420 és la signatura electrònica reconeguda, tal com es descriu a l'article 19 de la Llei 11/2007, de 22 de juny, d'accés electrònic dels ciutadans als serveis públics, i als articles 3.3 i 3.4 de la Llei 59/2003, de 19 de desembre, de signatura electrònica.
D'acord amb els criteris establerts a l'Ordre GRI/233/2015, de 20 de juliol, per la qual s'aprova el protocol d'identificació i signatures electròniques en l'àmbit de l'Administració de la Generalitat de Catalunya es requereix com a mecanisme de seguretat i signatura el nivell alt de seguretat.
D'acord amb l'article 7 "Protecció i conservació de les dades i els documents i la seva integritat" del Reglament d'execució (UE) número 821/2014, el dispositiu d'emmagatzematge electrònic ha d'estar protegit contra tots els riscos de pèrdua i alteració de la seva integritat.
Les principals mesures de seguretat física implementades donen cobertura a les instal·lacions, detenció i prevenció, extinció d'incendis, refrigeració de l'aire, subministrament elèctric, controls d'accés, manteniment i comunicacions.
Creació del fitxer de dades corresponent a l'aplicació del Sistema d'informació dels fons europeus de Catalunya (SIFECAT1420)
Es crea el fitxer de dades de caràcter personal: "SIFECAT1420" que es recull en l'annex d'aquesta Ordre.
El contingut del fitxer que es crea és el següent: la denominació, la descripció de la seva finalitat i usos previstos; les persones o col·lectius sobre els quals s'obtenen les dades; el procediment de recollida de les dades i la seva procedència; l'estructura bàsica del fitxer mitjançant la descripció detallada dels tipus de dades personals que s'inclouen i el sistema de tractament que s'utilitzarà; les comunicacions de dades, indicant-ne els destinataris i, si escau, les transferències de dades a països tercers, amb indicació d'aquests països; l'òrgan responsable del fitxer; els serveis o unitats davant els quals es poden exercir els corresponents drets d'accés, rectificació, cancel·lació i oposició, així com els nivells de seguretat que resultin aplicables.
Els òrgans responsables de cada fitxer han d'adoptar les mesures tècniques, de gestió i organitzatives necessàries per garantir la confidencialitat, la seguretat i la integritat de les dades, així com totes les mesures necessàries destinades a fer efectius els drets de les persones afectades, reconeguts en la Llei de protecció de dades de caràcter personal i les normes que la despleguen.
Aquesta Ordre entra en vigor l'endemà del dia de la seva publicació en el Diari Oficial de la Generalitat de Catalunya.
Barcelona, 13 d'octubre de 2016
a) Finalitat del fitxer i usos previstos:
La finalitat del fitxer és la gestió dels ajuts del PO FEDER Catalunya 2014-2020.
Els usos previstos són la programació, certificació, seguiment i control dels ajuts del PO FEDER Catalunya 2014-2020 per tal d'aconseguir el cofinançament comunitari.
b) Persones i col·lectius afectats o obligats a subministrar les dades: persones físiques representants de persones jurídiques de totes les entitats que sol·licitin i gestionin els ajuts, persones físiques la nòmina dels quals es cofinançarà amb el FEDER o personal de les entitats beneficiàries dels ajuts del Fons FEDER del PO Catalunya 2014-2020.
c) Procediment de recollida de les dades de caràcter personal: mitjançant la transmissió electrònica de formularis i fitxers.
d) Procedència de les dades: les dades s'obtenen a través de les persones i col·lectius afectats o obligats a subministrar les dades que apareixen descrites a l'apartat b) d'aquest annex.
Així mateix, també es podran obtenir d'altres bases de dades d'entitats o organismes que participen en el PO FEDER Catalunya 2014-2020.
e) Estructura bàsica del fitxer i descripció del tipus de dades de caràcter personal.
Dades identificatives: nom, cognoms, document d'identificació personal, sexe.
Dades economicofinanceres i d'assegurances: dades de la nòmina.
Al Ministeri d'Hisenda i Administracions Públiques, d'acord amb el que estableix l'article 21.1 de la Llei orgànica 15/1999, de 13 de desembre, de protecció de dades de caràcter personal i d'acord amb el que estableix l'Acord d'atribució de funcions d'organisme intermedi entre la Direcció General de Fons Comunitaris del Ministeri d'Hisenda i Administracions Públiques i la Comunitat Autònoma de Catalunya.
g) Sistema de tractament de dades utilitzat: parcialment automatitzat.
h) Transferències de dades a països tercers: no.
i) Òrgan responsable del fitxer: Direcció General de Promoció Econòmica, Competència i Regulació.
j) Servei o unitat davant del qual es poden exercir els drets d'accés, rectificació, cancel·lació i oposició: Direcció General de Promoció Econòmica, Competència i Regulació.
Passeig de Gràcia, 19, 08007 Barcelona.